cyanic-selkie/wikianc huggingface dataset:
Ieper
Ieper (de: Ypern, fr: Ypres) ass eng Stad an der Provënz Westflandern, am sougenannte Westhoek. Zu der Gemeng Ieper gehéieren och nach d'Uertschafte Boezinge, Brielen, Dikkebus, Elverdinge, Hollebeke, Sint-Jan, Vlamertinge, Voormezele, Zillebeke a Zuidschote.
Geschicht
De Balduin II. de Plakkapp (879–918) huet zu Ieper, dat zu der Grofschaft Flandern gehéiert huet, géint Attacke vun den Normannen eng Festungsmauer baue gelooss. Am spéide Mëttelalter huet Ieper mat Gent a Brugge zu de bedeitendste Stied vu Flandern gehéiert. Stëfter aus Ieper goufen a ganz Europa gehandelt. 1559 bis 1801 war Ieper e Bëschofssëtz.
Wärend dem Éischte Weltkrich war Iepern praktesch déi ganzen Zäit staark ëmkämpft. D'Alliéiert, besonnesch d'Truppe vum britteschen Empire, hunn d'Stad bis zum Enn verdeedegt. Iwwer eng Véierels Millioun vun hinne sinn do leie bliwwen. Um Enn vum Krich war d'Stad bal komplett zerstéiert. Nodeem d'Iddi, d'Ruinen als e Mémorial stoen ze loossen, verworf gi war, gouf se an de Joerzéngten duerno mat Hëllef vu Suen, déi Däitschland nom Krich huet misse bezuelen, no historesche Virbiller nees opgebaut.
Ronderëm Ieper sinn eng 170 Zaldotekierfechter, an den Tourismus am Zesummenhang mat den Evenementer vum 1. Weltkrich spillt eng wichteg Roll an der Stad.
Dénkert
Geographie
Dénkert läit ëstlech vun der Uertschaft Meecher.
(1916) Boreas
De (1916) Boreas ass en Asteroid vum Amortyp. Hie gouf den 1. September 1953 vum Sylvain Arend zu Uccle entdeckt.
Den Numm vum Asteroid ass ofgeleet vum griichesche Gott Boreas.
Montenescourt
Montenescourt ass eng franséisch Gemeng am Departement Pas-de-Calais an der Regioun Hauts-de-France.
L'amant de poche
L'amant de poche ass e franséische Film vum Bernard Queysanne aus dem Joer 1978.
Ëm wat geet et am Film?
De 15 Joer ale Julien verléift sech an eng schéin a räich Amerikanerin...
Wilhelm von Preußen
De Friedrich Wilhelm Victor August Ernst, Kronprinz des Deutschen Reiches und von Preußen, vun 1919 u Wilhelm Prinz von Preußen, gebuer de 6. Mee 1882 am Marmerpalais zu Potsdam, a gestuerwen den 20. Juli 1951 zu Hechingen, war, soulaang säi Papp, de Wilhelm II., Keeser vum Däitsche Keeserräich war, dat heescht vun 1888 bis zum Ofschafe vun der Monarchie an der Novemberrevolutioun vun 1918, Krounprënz vu Preisen a vum Däitsche Keeserräich. Wéi säi Papp Wilhelm II. 1941 gestuerwen ass, gouf hie Chef vum Haus Hohenzollern.
Liewen
De Wilhelm war den éischte Jong vum preisesche Prënz Friedrich Wilhelm, deen am Dräikeeserjoer 1888 als Wilhelm II. däitsche Keeser gouf, a vun der Auguste Viktoria von Schleswig-Holstein-Sonderburg-Augustenburg. Hien huet vun 1901 bis 1903 op der Universitéit Bonn Staats- a Verwaltungsrecht an Droit studéiert. 1905 huet hie sech mat der Cecilie vu Mecklenburg-Schwerin bestuet.
Am Éischte Weltkrich war hien nominell Kommandant vun der 5. Arméi, ë. a. an der Schluecht vu Verdun. D'Soen haten iwwerdeems, op Uerder vu sengem Papp, d'Cheffe vum Etat-major, de Generol Konstantin Schmidt von Knobelsdorf an no 1916 de Walther Freiherr von Lüttwitz.
Am Muechtkampf, deen ëm 1917 tëscht der Militärspëtzt ronderëm de Paul von Hindenburg an den Erich Ludendorff engersäits, an der Räichsregierung anerersäits ausgebrach war, huet hie sech op d'Säit vum Militär gestallt, an domat d'Regierung, an d'Positioun vu sengem Papp, geschwächt.
No der Novemberrevolution 1918 ass hie wéi säi Papp an den Exil an Holland gaangen, wou en op der Insel Wieringen am Paschtoueschhaus ënnerkoum. 1923 goung en zeréck an Däitschland. Kuerz drop ass e mat der Famill an d'Schlass Oels an Nidderschlesie wunne gaangen. Iwwerdeems stoung et schlecht ëm säi Stot; hien hat en ettlech Affären a seng Fra huet gedronk.
1930 gouf de Wilhelm Member vum Stahlhelm am Hoffes, d'Monarchie géif nees agefouert ginn, an den Hitler huet bis 1933 déi Ambitioune fir sech ausgenotzt, fir seng Ënnerstëtzung ze kréien, a senge politesche Géigner ze schueden.
Nodeems d'Nazien un d'Muecht koumen, gouf de Wilhelm Member vun der Motor-SA déi 1934 en Deel vum Nationalsozialistische Kraftfahrkorps (NSKK) gouf. Hien huet ëffentlech d'Regierung gelueft a verdeedegt, ma de Goebbels huet an him just ee gesinn dee probéiert, sech bäizeschmieren.
No der Nacht der Langen Messer, (29. Juni 1934) huet de Wilhelm agesinn, datt e besser hätt, sech kleng ze halen, wat hien a seng Famill dann och gemaach hunn.
Châtillon (Italien)
Châtillon ass eng italieenesch Gemeng an der Autonomer Regioun Aostadall.
Nopeschgemengen
Antey-Saint-André, Ayas, Champdepraz, La Magdeleine, Montjovet, Pontey, Saint-Denis, Saint-Vincent, Torgnon.
Juegdsyndikat
D'Juegdsyndikat vun engem Juegdlous sinn d'Proprietäre vun allen net bebauten an net zeréckgezunnenen Terrainen op deenen Juegd erlaabt ass. Et besteet aus zwee Organer: d'Generalversammlung an dem Collège des syndics.
D'Generalversammlung
Si gëtt duerch Publikatioun an zwou Dageszeitungen all néng Joer vum Collège des syndics aberuff. Wann de Collège des syndics, wéinst Demissioun oder Doud, aus manner wéi dräi Leit besteet muss se virum Oflaf vun den néng Joer organiséiert ginn.
Si wielt duerch ee geheime Vote, fir néng Juegdjoer, d'Membere vum Collège des syndics a si decidéiert op d'Lous nei versteet gëtt oder op den aktuelle Piechter et ënnert de selwechten oder neie Konditioune behält. De Bail däerf nëmmen eng Kéier verlängert ginn, sou datt d'Lous spéitstens no 18 Joer erëm iwwergeet.
All Proprietär huet nëmmen eng Stëmm, egal wéi grouss seng Terraine sinn.
Nëmme Proprietären däerfe sech opsetze fir Member am Collège des syndics ze ginn.
Wa sech net genuch Léit fir an de Collège des syndics mellen, ginn déi Feelend vum Ëmweltministère ernannt.
De Collège des syndics
Dee besteet aus dräi effektive Memberen an dräi Ersatzmemberen, déi vun der Generalversammlung gestëmmt ginn an déi net bezuelt ginn.
De Collège des syndics wielt aus den dräi effektive Memberen de President an ernennt duerch ee geheime Vote e Secretaire-Tresorier deen net Member vum Collège des syndics oder Proprietär am Lous muss sinn. De Sekretär kann och fir aner Juegdlouse schaffen.
Wann d'Generalversammlung decidéiert huet, datt Lous versteet gëtt, dann organiséiert den Collège des syndics d'Stee. Am anere Fall negociéiert hien mam ale Piechter een néie Kontrakt ënnert de Konditiounen déi vun der Generalversammlung festgesat goufen. Wa kee Accord mam ale Piechter zustane kënnt, da gëtt d'Lous awer versteet.
De Collège des syndics geréiert d'Syndikat, hien
De President vum Collège des syndics vertrëtt de Syndikat viru Gericht.
No der Demissioun oder dem Doud vun engem effektiven Member, réckelt deen Ersatzmember mat de mëschte Stëmmen no.
De Secretaire-Tresorier
Eng ganz Partie vun den Demarchen kann um Guichet.lu gemaach ginn.
D'Syndikatskeess
Déi Keess gëtt mat enger Tax vu 15 Prozent, déi op den Juegdpacht dropgeschloe gëtt an déi all Juegdjoer vum Piechter ze bezuelen ass, gefëllt.
Aus där Kees gëtt bezuelt: Wann um Enn vum Juegdjoer nach eppes an der Keess ass, dat gëtt dat mat dem Juegdgeld un d'Proprietären, déi Member am Juegdsyndikat sinn, verdeelt.
Federatioun vun de Juegdsyndikaten
Den 21.04.2009 ass d'Fédération des syndicats de chasse du Luxembourg ASBL zu Mäerzeg gegrënnt ginn mam Zil:
André Reuter
Den André François Raymond Reuter, gebuer de 27. Januar 1947 zu Lëtzebuerg, ass e quantitativ orientéierte lëtzebuergeschen Ekonomist, dee sech a senge Virliesunge wéi a senger Fuerschung mat der Gestioun vun Informatiounen, Wëssen a Wäerter befaasst.
No der Primärschoul um Lampertsbierg an der Première am LGL huet hien Ekonomie op der ULB an um Alfred Weber Institut vun der Heidelberger Universitéit studéiert, wou hie säin Doktorat mat summa cum laude gemaach huet.
Säi beruffleche Wee huet hien als jonken Dozent a Professer vun Heidelberg iwwer Los Angeles an den “Theseus Institute for Innovation, Strategy and Information Technology" an den Technologie- a Wëssenschaftspark Sophia Antipolis bei Antibes geféiert.
Vun 1973 bis 1989 huet hien als Journalist fir verschidden Titele vun der internationaler Wirtschaftspress geschafft, ënner anerem fir d'Frankfurter Allgemeine Zeitung (FAZ) an d'Technische Rundschau vu Bern.
Mat enger Ekipp vu Wëssenschaftler a professionellen Experten huet hien eege Methoden a Modeller, fir d'Transparenz vu Geschäftsprozesser ze verbesseren a fir eng realistesch Evaluatioun vun immaterielle Gidder a Verméigen z'erméiglechen, entwéckelt. Vum Reuter entworf an implementéiert Softwaresystemer si weltwäit am Asaz.
Den André Reuter ass President vum 2004 gegrënnte Lëtzebuerger Fuerschungsinstitut European Institute for Knowledge and Value Management (EIKV)
m Mee 2012 bis Dezember 2015 war hie Rekter vun der "eufom University for Economics and Management" an zanter November 2015 ass hie “Gründungs-Rektor” vun der staatlech unerkannter an accreditéierter “ISEC Hochschule der Wirtschaft” (Institut supérieur de l'économie) zu Lëtzebuerg. Träger vum ISEC-HdW sinn d'Chambre de commerce an d'Chambre des métiers vu Lëtzebuerg.
Enn September 2017 huet de Reuter d'ISEC University of Applied Sciences verlooss fir d'DTMD University for Digital Technologies in Medicine and Dentistry mat senge Kolleegen Daniel Grubeanu an Ralf Rössler opzebauen. D'DTMD Universitéit ass offiziell als "Institut de Formation Continue" unerkannt an als eng vun deene ganz wéinegen Héichschoulen an Europa ISO certifiéiert. Den André Reuter ass President vum DTMD University Network mat Partner Universitéiten, akadeemesch Lehrpraxen an Instituter a ganz Europa.
Barrière (Eisebunn)
Als Barrière bezeechent ee bei der Eisebunn déi technesch Installatiounen déi op där Plaz sinn, wou eng Eisebunnslinn en anere Verkéierswee kräizt.
Ëmgangssproochlech gëtt déi Kräizung selwer als Barrière bezeechent. Am Fachjargon schwätz ee vun engem passage à niveau, gekiert PN. Zu Lëtzebuerg gouf et am Juni 2017 am Ganzen nach 129 Barrièren, zwee Joer duerno der just nach 117. Aus Sécherheetsgrënn sollen no an no ëmmer méi Barrière mat Iwwer- oder Ënnerféierungen ersat ginn.
Op der Stroossesäit
D'Signalisatioun viru Barrièren ass genee am Code de la route definéiert.
Wann et eng Barrière ass, déi nëmme Warnanlagen huet, da gëtt dat mam Schëld A, 26 symboliséiert op deem eng elektresch Lokomotiv ze gesinn ass. Bis 2012 gouf dat Schëld ënner der Nummer A, 27a gefouert an hat d'Symbol vun enger Damplokomotiv drop.
Fir dem Automobilist ze weise wéi wäit et nach bis bei d'Barrière ass, stinn a gläichbleiwendem Ofstand vun der Barrière dräi Schëlter mat dräi, zwéin, respektiv engem Stréch. Bei Weeër a Stroosse mat wéineg Trafic, ginn déi Schëlter fir gewéinlech ewechgelooss.
Wa bei enger onbewaachter Barrière keng rout Luuchten déi blénken, do sinn, a wann och kee „STOP“-Schëld do ass, da weist en Andreaskräiz drop hin, datt een direkt vun de Schinnen eroffuere muss wann en Zuch gefuer kënnt. Bei der Barrière selwer stinn een oder puer Pottoe mat zwou roude Luuchten. Wann en Zuch kënnt, blénken déi ofwiesselnd a ginn eréischt aus wann den Zuch passéiert ass.
Op zweegleisege Strecke steet och nach e Schëld wat drop opmierksam mécht datt een Zuch en anere verstoppe kann.
Lëtzebuerger Football Ligue
D'Lëtzebuerger Football Ligue ass eng ASBL mat Sëtz zu Péiteng, déi den 21. Mäerz 2017 gegrënnt gouf.
De Veräi besteet aus op d'mannst 10 Memberen aus der ieweschter Spillklass vum lëtzebuergesche Foussball, der BGL Ligue. All Veräi gëtt vun engem vu senge Kommiteesmembere vertrueden. D'Grënnungsmembere waren all d'Veräiner déi 2017 an der BGL-Ligue gespillt hunn.
D'Zil vum Veräin gëtt am Artikel 2 vun de Statute follgendermoosse festgehalen: L'association a pour objet de protéger et de représenter sur le plan national et international les intérêts des clubs sociétaires de la plus haute division de football du pays en tant qu'entité et de soutenir toute activité quelconque de nature à promouvoir et favoriser directement ou indirectement la pratique et le développement du football au plus haut niveau à savoir l'actuelle BGL-Ligue.
Eng vun hiren Organisatiounen ass all Joer den Optaktmatch vun der neier Foussballsaison, deen ënner dem Numm Coupe de la Ligue gespillt gëtt.
Federico Fellini
De Federico Fellini, gebuer den 20. Januar 1920 zu Rimini a gestuerwen den 31. Oktober 1993 zu Roum, zielt zu de wichtegste Filmregisseuren an Italien.
Tim Heinz
Tëscht dem 30. Mäerz 2005 am 7. Februar 2007 war hie sechsmol fir déi lëtzebuergesch Foussballnationalekipp am Asaz.
Ville-en-Vermois
Ville-en-Vermois ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Ford Motor Company
D'Ford Motor Company, mat Sëtz am US-amerikaneschen Dearborn, ass een amerikaneschen Autosconstructeur. En ass no Toyota, Volkswagen, General Motors, Hyundai a Stellantis, dee sechstgréissten Autosconstructeur weltwäit. Den Ursprong vu Ford läit bei der Grënnung vun enger Fabréck 1903 duerch den Industriellen an Automobilspionéier Henry Ford zu Detroit. Mat der Aféierung vun der Fléissbandaarbecht 1913 huet Ford d'Autosindustrie maassgeeblech revolutionéiert.
Gare Tilff
D'Gare vun Tilff ass eng Gare op der belscher Eisebunnslinn 43.
Si läit um lénksen Uwänner vun der Ourthe laanscht de fréieren Ourthekanal deen do zougetippt ass, vun deem en awer den Tracé do gutt ka gesinn.
D'Gare ass eng sougenannte Gare fantôme, d. h. se huet kee Guichet méi. Den Telegraphecode ass MTF.
Et ass eng Gare déi gutt läit fir Randonneuren, sief et fir zu Fouss laanscht d'Ourthe, oder an de grousse Bëscher ronderëm ze trëppelen, well een all Kéier no e puer Kilometer erëm am Dall eng Gare fënnt, oder mam Vëlo iwwer de RAVel, oder d'Route buissonnière déi do laanschféiert. Kloterer hunn et net wäit fir op intressant Plazen ze kommen. A ville Fielsen an der Géigend ka geklotert ginn, z. B. den Trou des Nutons, de Poudingue de la Chawresse, d'Fielse vun Tilff mat der Grotte Saint-Anne, déi intressant fir Speleologen ass, an zu engem vun de längste Grottesystemer an der Belsch, dem System Chawresse-Véronika, gehéiert.
An der Gare hale Regionalzich, grad sou gutt wéi verschidden internationaler, an IC-Zich.
D'Gleiser an der Gare sinn zweegleiseg, an d'Nopeschgare sinn d'Gare vun Angleur an déi vu Méry an där awer net all Zuch hält.
Karting-Pist zu Monnerech
Geschicht
Mam Bau vun der Rennpist gouf am Joer 1973 ugefaangen an déi éischt Coursse waren am Joer 1974 op engem Deelstéck vun der Pist. Bis 1992 ass d'Pist fir Europa- an Nationalmeeschterschafte benotzt ginn. Och verschidden national Autoveräiner hunn do hir gréisser Treffen ofgehalen. Am Joer 1999 gouf op der Kartingspist den Autojumble organiséiert. D'Pist gouf och vu prominenten Autorennfuerer an hirer Ufankszäit benotzt, zum Beispill vum Michael Schumacher, dem Jarno Trulli an aneren. Haut gëtt d'Pist awer haaptsächlech fir de Fräizäit-Kartsport benotzt.
Enn Juli 2020 gouf bekannt datt d'Pist, déi privat bedriwwe gëtt, vum Automobile Club Lëtzebuerg iwwerholl gëtt.
Estella Blain
D'Estella Blain, gebuer als Micheline Estellat den 30. Mäerz 1930 zu Paräis a gestuerwen den 1. Januar 1982 zu Port-Vendres, war eng franséisch Schauspillerin.
Ann Smyrner
D'Ann Smyrner, gebuer als Hanne Smyrner den 3. November 1934 zu Frederiksberg an Dänemark a gestuerwen den 29. August 2016 zu Benalmádena a Spuenien, war eng dänesch Schauspillerin.
Stadhaus Esch-Uelzecht
D'Stadhaus vun Esch-Uelzecht ass de Sëtz vun der Gemengeverwaltung vun Esch-Uelzecht. Et ass en administratiivt Gebai am neo-klassesche Stil, dat 1935-1937 op der Moartplaz (haut Stadhausplaz/Place de l'Hôtel de ville), am Quartier Al Esch, no Pläng vum Stadarchitekt Isidore Engler gebaut gouf.
Geschicht
Et koum op d'Plaz vum éischte Stadhaus, dat 1865 vum Antoine Hartmann baue geloss gi war, mä schonn zënter 1899 net méi als sollecht benotzt gi war, well et ze kleng gi war, an d'Stadverwaltung an en neit Gebai an d'Uelzechtstrooss geplënnert war (do wou haut de Centre Mercure ass). Dono waren nach d'Gendarmerie, d'Vikariat a Primärschoulsklassen am ale Gemengegebai, déi no an no a Gebaier geplënnert sinn, déi speziell dofir gebaut goufen. 1932 gouf et ofgerappt. Fir dat neit Stadhaus ze bauen, hunn nach e puer aner Haiser missen opkaf ginn, fir och ofgebrach ze ginn a sou genuch Plaz fir den Neibau ze hunn.
1935 hunn d'Aarbechten ugefaangen. De Réibau ass aus Bëtong, a gouf vun der Firma Bauler & Cie ausgefouert. D'Hasteng vun der Fassad sinn aus de Steebréch vu Gilsdref, Iernzen an aus dem Ellergronn zu Esch; d'Daachleeën aus de Leekolle vun Uewermaartel an Aasselbuer, an d'faarweg Fënsteren aus dem Atelier Linster vu Munneref.
Dat neit Gebai gouf de 15. August 1937 feierlech a Betrib geholl.
2021 gouf de Sëtzungssall fir 2,7 Milliounen Euro komplett renovéiert. Fir d'Zäit vun den Aarbechte waren d'Gemengerotssëtzungen an der Salle Ellipse vun der Maison du Livre um Belval.
Baussen
D'viischt Fassad ass vertikal an dräi gedeelt, woubäi de mëttelsten Deel, als Fassadegiewel deen e bëssen no vir gebaut ass, mat engem dräieckege Giewelrelief, ervirstécht. Am deem mëttelsten Deel ass och eng vun aacht Saile flankéiert Entrée, an eng Fënsterfront iwwer zwéi Stäck, hanner där de Sëtzungssall ass, mat engem Balkon.
Skulpturen
Um Giewelrelief ass den Escher Wopen, dee vu jee engem Bierg- an engem Schmelzaarbechter flankéiert ass, mat hannendrun der Silhouette vun der Stad a vun de Schmelzen. Ënnendrënner steet d'Zitat aus dem Feierwon: Mir wölle bleiwe wat mer sin.
Laanscht d'viischt Fassad, tëscht de Fënstere vum 1. an 2. Stack si sculptéiert Reliefer, déi verschidde Beruffer an Aktivitéiten weisen: Bauaarbechter (Schräiner, Steemetzer), Fleeg vu Kanner an ale Leit, Elektriker, Konschtberuffer (Moler, Museker, Architekt, Sculpteur), Léierin, Schmadd a Stolaarbechter, Sportler, Enseignant (resp. Student).
Canton de Tulle
De Canton de Tulle ass eng franséisch administrativ Andeelung am Arrondissement Tulle, am Departement Corrèze an der Regioun Nei-Aquitaine.
Stadhaus Esch-Uelzecht
Skulpturen
Laanscht d'Säit, zur Groussgaass hin, sinn der nach eng Kéier dräi, mat enger Baurekoppel, Grouwenaarbechter a Gäertner.
Canton de Tulle
Den Haaptuert ass Tulle.
Autosconstructeur
De Begrëff Autosconstructeur bezeechent eng Entreprise, déi haaptsächlech Autoen oder soss Gefierer mat engem Motor produzéiert. Dorënner falen awer och Marken, déi just sou Gefierer verdreiwen, also verkafen. An de meeschte Fäll ass den eigentlechen Hiersteller och mat der associéierter Mark identesch. Am Fall vu Badge Engineering wäicht dat awer vuneneen of, well hei een Hiersteller fir verschidde Marken produzéiert.
Stadhaus Esch-Uelzecht
Skulpturen
D'Sculpteure waren d'Bridder Hary, den Albert Kratzenberg, de Wenzel Profant an den Aurelio Sabbatini.
Alessandro Blasetti
Den Alessandro Blasetti gebuer den 3. Juli 1900 zu Rom a gestuerwen den 1. Februar 1987 zu Roum war en italieenesche Filmregisseur an Dréibuchauteur.
Stadhaus Esch-Uelzecht
Skulpturen
Galerie vun de Relief-Skulpturen
Laneuveville-devant-Nancy
Laneuveville-devant-Nancy ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Stadhaus Esch-Uelzecht
Bannen
D'monumentaalt Trapenhaus, dat mat Marber verkleet ass, gëtt vu 6 Fënstern aus faarwegem Glas beliicht, op denen am ënneschten Deel an der Mëtt den Escher Wopen, lénks den Akerbau a riets d'Industrie ze gesinn ass; am ieweschten Deel verschidde Beruffskorporatiounen a Konschten.
De Gemengerotssall ass 7,5 m héich, eppes iwwer 16 m laang an an zwee gedeelt: ee fir d'Membere vum Gemengerot, mat engem Dësch am Hallefkrees, an ee fir de Public. Laanscht d'Mauer sinn ënne bis op 3,2 m Héicht hëlze Panneauen, driwwer sinn zwéi grouss Tableaue vum Frantz Kinnen, déi hie fir de Cinquantenaire vun der Stad, 1956, gemoolt hat.
Literatur
Ville d'Esch-sur-Alzette - inauguration de l'Hôtel de Ville, 15 août 1937. (Broschür).
Poul Schlüter
De Poul Holmskov Schlüter, gebuer den 3. Abrëll 1929 zu Tønder, a gestuerwen de 27. Mee 2021 war en dänesche Politiker vun der Konservativer Vollekspartei. Hie war vun 1982 bis 1993 Ministerpresident vun Dänemark.
Hie war vunn 1964 bis 1994 Deputéierten am Folketing. Vun 1994 bis 1999 war e Member vum Europäesche Parlament, an dabäi vun 1994 bis 1997 deem säi Vizepresident.
Noyellette
Noyellette ass eng franséisch Gemeng am Departement Pas-de-Calais an der Regioun Hauts-de-France.
Gérard I. vu Cambrai
De Gerhard vu Cambrai, och bekannt ënner dem Numm Gérard vu Florennes, gebuer ëm 975 a gestuerwen de 14. Mäerz 1051, war Bëschof vu Cambrai vun 1012 bis zu sengem Doud.
Démons de midi
Démons de midi ass e Film vum Christian Paureilhe aus dem Joer 1979.
Ëm wat geet et am Film?
Mat 40 Joer wëllt de François (Pierre Mondy) erëm vu vir ufänken...
Jugendherberg Beefort
D'Jugendherberg Beefort, offiziell Auberge de jeunesse Beaufort, ass eng Jugendherberg zu Beefort. Si ass am Joer 2013 an hir nei Gebaier am Duerfzentrum geplënnert.
Zëmmeren a Better
62 Better verdeele sech op 16 Zëmmere mat 2, 4 oder 5 Better, an zwar:
All Zëmmer huet seng eege sanitär Anlagen.
Maria Margaretha Kirch
D'Maria Margaretha Kirch, gebuer de 25. Februar 1670 zu Panitzsch bei Leipzig a gestuerwen den 29. Dezember 1720 zu Berlin, war eng däitsch Astronomin.
Liewen
D'Maria Margaretha, gebuer Winkelmann war déi jéngst Duechter vun dräi vum lutheresche Paschtouer Matthias Winkelmann († 1682) an der Buch- an Duchhandelsduechter Maria Töllner († 1683). Nom Doud vun hirer Mamm, gouf d'Maria vun hirem 13 Joer un, vun hirer Schwëster Sara Elisabeth opgezunn. Hiren Tutor, de pietistesche Amtsnofolger vun hirem Papp zu Panitzsch, de Justinus Töllner, dee spéider hir Schwëster bestuet hat, huet si weider ënnerriicht. Déi zweet Schwëster Anna Magdalena hat de Brudder Heinrich Töllner bestuet. D'Maria Margaretha war warscheinlech am Déngscht vum befrënnte Bauerenastronom Christoph Arnold am Nopeschduerf Sommerfeld. Hei hat si sech grondleeënd Kenntnesser an Asiichte bei astronomeschen Observatiounen ugeeegent. Do gouf si och an déi éischt Grondlage vun der Meteorologie agefouert. Beim Arnold hat si hire spéidere Mann, deen drësseg Joer méi ale Wittmann Gottfried Kirch kenne geléiert.
Entdeckt hat d'Maria Margaretha Kirch de Koméit vu 1702. Am Joer 1712 hat si eng Schrëft iwwer déi kommend Konjunktioun vu Jupiter a Saturn publizéiert. Hir Kanner Christfried Kirch a Christine Kirch haten hire Papp och bei den Aarbechten ënnerstëtzt.
Hans-Dietrich Genscher
Den Hans-Dietrich Genscher, gebuer den 21. Mäerz 1927 zu Reideburg a gestuerwen den 31. Mäerz 2016 zu Wachtberg-Pech, war en däitsche Politiker vun der FDP, deen 23 Joer laang als Minister aktiv war.
Hie war vun 1965 bis 1998 Deputéierten am Däitsche Bundestag. Dono huet hien nach hei an do op Héichschoule Course ginn, hat deen een oder anere Posten an engem Comité de Surveillance, a war President vu politesche Veräiner.
CFL 450
D'CFL- Serie 450 war eng Serie vu fënnef klengen Diesellokomotive fir de Rangéierdéngscht déi d'CFL 1952 bei Klöckner-Humbold-Deutz bestallt hat. Den Devis fir déi fënnef Lokomotive louch bei 1.228.562,91 Mark.
Als Modell gouf eng Lokomotiv aus der Baurei V 36 vun der däitscher Bundesbahn geholl. Dat ware Lokomotiven déi vun 1938 un vun der Wehrmacht bestallt goufen a vun deenen eng ronn 300 Stéck als Baurei WR 360 C 14 produzéiert goufen. Nom Krich huet MaK nach 32 där Lokomotiven un d'Bundesbahn geliwwert.
D'Lokomotiven déi vun Deutz fir Lëtzebuerg gebaut goufen, ware liicht ëmgeännert ginn. Amplaz vum 360-päerdege Motor bei der Bundesbahn hat s'ee V6 M536 vun Deutz mat 450 Päerd. Si war och am Ganzen e bësselche méi laang (25 cm), de Motorvirbau war 10 cm méi héich, an d'Këscht vum Chauffer war méi laang. Se goufen am Laf vum November an Dezember 1953 geliwwert. Eng Maschinn gouf op Gare Ettelbréck attachéiert, déi zweet op Péiteng an déi aner dräi blouwen an der Stater Gare. Si ware virun allem fir e liichte Rangéierdéngscht geduecht, woubäi déi Ettelbrécker Lok och liicht Gidderzich op der Sauerstreck gezunn huet. Am Persouneverkéier gouf se just heiansdo op der Atertlinn gesinn wann Ersatz fir en Uerdinger Autorail gebraucht gouf. Si haten dann och nach d'Éier de leschte Gidderzuch op der Sauerstreck (12. Juin 1964) an op der Aterlinn (Abrëll 1969) ze zéien, ier déi Strecken zougemaach goufen.
De 17. Juli 1970 huet d'ARBED d'Lok 452 kaaft an dunn huet se um Minnettsquai tëscht der Belval-Usines a Belval-Réideng Déngscht gemaach.
Chawresse
D'Chawresse ass eng kleng Baach tëscht Beaufays an Tilff an der belscher Provënz Léck.
Si huet hir Quell um Plateau vu Beaufays an der Gemeng Chaudfontaine um Lieu-dit Aux Oies op enger Héicht vun 275 Meter. Se leeft vun do aus no Nordwesten duech de Bësch vun Tilff, an duerch de Bësch Les Manants, fir dann an engem schmuelen Dall weiderzelafen an no engem Laf vu ronn 5.000 Meter op enger Héicht vu 75 Meter an d'Ourthe ze lafen.
Op der Héicht vum Poudingue de la Chawresse an dem Trou des Nutons ass den Dall zimmlech agekesselt, an d'Baach mécht e puer schéi Waasserfäll. Well déi Géigend zimmlech karsteg ass, gëtt et do eng Partie Hielen a Versickerungen, wéi de Gouffre de la Roche Perdue, d ' Grotte Véronika, d ' Grotte de Brialmont, den Abime de la Chawresse deen zum System Chawresse-Véronika gehéiert, grad sou wéi den Trou des Procès, den Trou des Manants, an d'Grotte du Baron.
Net wäit vun der Plaz wou se an d'Ourthe leeft sinn d'Fielse vun Tilff mat der Entrée fir an d'Grotte Sainte-Anne.
Noyelle-Vion
Noyelle-Vion ass eng franséisch Gemeng am Departement Pas-de-Calais an der Regioun Hauts-de-France.
Risch
Risch ass:
Rodolfo Zilli
De Rodolfo Zilli, gebuer den 29. November 1890 zu Nimis an der italieenescher Provënz Udine, gestuerwen den 22. Juli 1976 zu Lannach am éisträichesche Bundesland Steiermark, war en italieenesche Moler a Sculpteur.
René Clément
De René Clément, gebuer den 18. Mäerz 1913 zu Bordeaux a gestuerwen de 17. Mäerz 1996 zu Monaco, war e franséische Filmregisseur an Dréibuchauteur.
Maria Schrader
D'Maria Schrader, gebuer de 27. September 1965 zu Hannover, ass eng däitsch Schauspillerin.
René Clément
Bekannt Filmer vum René Clément si Jeux interdits (1952), Plein soleil (1960) mam Alain Delon a Paris brûle-t-il ? (1966).
Cerville
Cerville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Florence Nightingale
D'Florence Nightingale, gebuer den 12. Mee 1820 zu Florenz, a gestuerwen den 13. August 1910 zu London, war eng brittesch Infirmière.
Mädler (Moundkrater)
Den Aschlagkrater Mädler steet op der südlecher Hemisphär vum Äerdmound. Hie läit an engem Moundmier, dat de Sinus Asperitatis am Norde mat dem Mare Nectaris am Südoste verbënnt. Am Weste steet den opfällege Krater Theophilus, an de Mädler läit an dëse Rampliausleefer.
De Kraterrand vum Mädler ass onreegelméisseg geformt an e bëssi an d'Längt gezunn. De Kraterbuedem gëtt vun enger Hiwwelketten duerchzunn, un déi sech eng niddreg Zentralspëtzt uleent.
Ëstlech vum Krater weise sech stralefërmeg Markéierungen, déi am Nordosten eng rankfërmeg Struktur aschléissen.
Helen Keller
D'Helen Adams Keller, gebuer de 27. Juni 1880 zu Tuscumbia, Alabama, a gestuerwen den 1. Juni 1968 zu Easton, Connecticut, war eng daf-blann amerikanesch Schrëftstellerin.
Bisserweg
De Biisserwee (offiziell Bisserweg) ass eng Strooss déi vun der Rue Munster am Gronn an der Stad Lëtzebuerg bis an d'Rue du Fort-Dumoulin am Nopeschquartier Polvermillen verleeft. Op enger Längt vu knapps 100 Meter, ënnerzeg vum INS, gehéiert de Wee zum Quartier Zens.
Déi éischt 250 Meter, vun der Rue Munster bis bei d'Hasteschmillen (Place Auguste-Engel) si fir den allgemenge Verkéier op, de Rescht vum Wee ass awer just fir Foussgänger a Vëlosfuerer erlaabt; d'Vëlospist PC1 féiert duerch de Biisserwee.
De Biisserwee féiert ënner der Biisserbréck erduerch, déi no him genannt gouf.
Ursprong vum Stroossennumm
Iwwert den Ursprong vum Stroossennumm gëtt et verschidden Theorien.
Am 17. Joerhonnert gouf de Wee am Volleksmond eng Zäit laang Henkeschgaass genannt, well den Henker Jakob Karpf sech 1629 do néiergelooss hat.
Orville (Pas-de-Calais)
Orville ass eng franséisch Gemeng am Departement Pas-de-Calais an der Regioun Hauts-de-France.
Bisserweg
Ursprong vum Stroossennumm
Well zënter 1729 der Stad hiert Weesenhaus do stoung, wou déi fréier Grënnesch Primärschoul steet (haut Inter-Actions), gouf d'Strooss bis 1854 Rue des Orphelins genannt.
Den Evy Friedrich huet eng aner Hypothees publizéiert, den Numm kéint dovun ofgeleet gi sinn, well do Pressessioune vu Béisser duerchkomm sinn (vum Däitschen: Büsserweg). D'Béisser kéinte sech awer och op d'Benediktinerbridder bezéien, fir déi bei der Polvermillen e Prisong gebaut gi war.
Franka Potente
D'Franka Potente, gebuer den 22. Juli 1974 zu Münster ass eng däitsch Schauspillerin.
Déck Mënz fir de Prënz
Déck Mënz fir de Prënz ass den 20. Album aus der Superjhemp-Serie, déi vum Lucien Czuga geschriwwen a vum Roger Leiner gezeechent gouf. De Comic ass am Joer 2006 erauskomm, a wéi an all Superjhemp-Serie, ginn och erëm an dësem Album aktuell Ereegnesser opgeschafft.
Ëm wat geet et?
D'Handlung fänkt am Bambibësch zu Luxusbuerg un. De K. Loor-Rosen ass mam A. Krécher op der Juegd an huet de bloen Hirsch getraff. An der Tëschenzäit schéisst de Krécher op alles, wat flitt. Esou kënnt et, datt hien och de Superjhemp ënner Beschoss hëlt. Deen erwächt am Spidol um Krichbierg a fënnt eraus, datt hie just e puer Schréipsen a Bëlzen huet.
Franka Potente
Hir éischt Roll hat s'am Film Nach Fünf im Urwald. Bekannt gouf si virun allem fir hir Roll a Lola rennt (1998) an The Bourne Identity (2002).
Déck Mënz fir de Prënz
Ëm wat geet et?
Wärenddeem kritt dem Klengherzog Luc seng Frëndin Chin-Chin an der Maternité niewendrun hiert éischt Kand. Och de Souverain selwer ass bei der Gebuert dobäi. D'Kand soll Jhempi heeschen. A fir dat wichtegt Evenement ze feiere ginn eng Rei Kanouneschëss ofgeschoss.
Franka Potente
Si huet och e puer Bicher geschriwwen a Placken opgeholl.
Musek
Singles
Déck Mënz fir de Prënz
Ëm wat geet et?
Den Dag drop gëtt de Superjhemp aus dem Spidol entlooss. Zur nämmlechter Zäit, mee op enger anerer Plaz, erziele Ministeren am Regierungsrot iwwert hir Reesen, wärend si op hire Chef waarden. Virun der Dier héieren d'Huissieren e puermol en haarde “POP”. Si ginn dem Geräisch no a gesinn, datt Ministere sech a Mini-Bëbeeë verwandelt hunn. E bësse méi spéit leie Bëbee-Ministeren am Spidol. De Prënz bemierkt iwwerdeems, datt säi klenge Jhempi geklaut gouf.
River of No Return
River of No Return ass en US-amerikanesche Film vum Otto Preminger aus dem Joer 1954.
Ëm wat geet et am Film?
Den Harry Weston (Rory Calhoun) huet eng Goldminn beim Poker gewonnen. Hien an d'Barsängerin Kay (Marilyn Monroe) maache sech zesumme mat mat engem Flooss op de Wee fir déi Minn op hiren Numm enregistréieren ze loossen. Mat hirem Flooss gerode si a Schwieregkeeten, de Matt Calder (Robert Mitchum) kann déi zwee retten...
Déck Mënz fir de Prënz
Ëm wat geet et?
Um Policebüro iwwerleeën de Superjhemp, de Kommissär Harespel an de Schrobiltgen, wéi se de ganze Misär erëm an d'Rei bréngen. Wärenddeem melle sech d'Entféierer mat engem Drobréif a froen e Léisegeld vu 74.312.028 Öro. De Superjhemp an de Schrobiltgen maache sech op d'Sich no dem ominéise Courrier, deen den Drobréif geliwwert huet. Si erwëschen de Facteur, deen se schonn aus engem Album virdru kennen; deemools war de Facteur onschëlleg. No enger kuerzer Befroung mierke si, datt hien och dës Kéier näischt mam Fall ze dinn huet.
Op eemol fiert e Cyclist op engem Vëlo fort an d'Verfollgungsjuegd geet weider, laanscht de “TAJ Mittal”, iwwert „Afebréck”, wou de Cyclist d'Bréck duerchschneit. De Superjhemp rett de Schrobiltgen an de Cyclist entkënnt. No enger kuerzer Zäit um Boulevard “Rosewëll” geet dem Superjhemp eng Luucht op. De Bréifdréier muss awer eppes mat der Entféierung ze dinn hunn, well wie mécht seng Tournée owes. Elo gëtt et also zwéi Kidnapper, déi gär genee déi selwecht Zomm hätten.
Beim Charel Kuddel doheem, entdeckt hien(wien?) e komescht Véidéier. Dat Déier mam Numm Brulli huet de Bopa Jhéiss aus Tralien matbruecht. Hie schéisst bei enger Bedreeung pëllenaarteg Projektillen aus. Wéi keen opgepasst huet, huet sech de Metti esou eng Pëll an de Mond gestach. Den nächste Moien ass aus dem klenge Metti en erwuessenen, flotte Borscht ginn. Hie gëtt zou, dat hien eng vun deene Pëlle geschléckt huet, an domat ass de mysteriéise Pouvoir vun de Pëllen opgedeckt. Dem Superjhemp schéngt et, wéi wann dat och Léisung fir de Mini-Ministère wär.
Hie(wien?) mécht sech op de Wee béi den Avant-Premier, wou de Minister Bintje probéiert, seng Kolleegen all ze ersetzen, fir d'Pëllen ze bréngen. Duerch een Zoufall flitt hie laanscht en Öro-Milliouns-Schëld, op deem steet, datt den Jackpot vu 74.312.028 Öro geknackt gouf an op Luxusbuerg geet.
Mario Mandžukić
De Mario Mandžukić, gebuer den 21. Mee 1986 zu Slavonski Brod, war e kroatesche Foussballspiller op der Stiermer-Positioun, an hautege Foussballtrainer.
Déck Mënz fir de Prënz
Ëm wat geet et?
De Superjhemp verfollegt eng Spuer, déi hie bei Famill Sprang-Bour féiert. Wéi hien do schellt, flücht direkt eng ominéis Gestalt. De Superjhemp hëlt d'Verfollgung op a lant am Tunnel bei Kapplësch, deen nach ënner “Route Barrée“ steet. Hie kritt de Verbriecher dann och ze fänken, dee keen aneren ass, wéi den Hexemeeschter aus dem Album Nr. 4.
Mario Mandžukić
Hien huet seng Profiscarrière 2004 beim NK Marsonia ugefaangen. Clibb duerno ware vun 2005 bis 2007 den NK Zagreb, vun 2007 bis 2010 den Dinamo Zagreb, vun 2010 bis 2012 d'VfL Wolfsburg, den FC Bayern München vun 2012 bis 2014 an den Atlético Madrid vun 2014 bis 2015. Vun 2015 bis 2019 huet de Mandžukić beim Turiner Juventus gespillt. 2020 huet hie bei al-Duhaii FC zu Saudiarabien gespillt, an 2021 als lescht Statioun a senger Carrière bei AC Mailand.
Vun 2007 bis 2018 huet de Mario Mandžukić an der kroatescher Foussballnationalekipp. Hien ass ee vun de beschte Buteuren an der Geschicht vu senger Nationalekipp (Stand: 2023).
Déck Mënz fir de Prënz
Ëm wat geet et?
An der Tëschenzäit ware sech de Kommissär Harespel an den Inspekter Schrobiltgen de Bréifdréier kropen. Op der Plaz stellt sech eraus, datt den Hexemeeschter de Papp vum Facteur ass. Deen huet e Lous fir den ÖroMillion kaaft an huet prompt gewonnen. Wëll hien d'Lous awer verluer huet, hu si de Prënz entféiert, an hunn als Léisegeld déi selwecht Zomm wéi de Gewënn gefuerdert. D'Kand gouf hinnen awer dunn nees geklaut. Nodeem de Superjhemp erzielt, datt de Verbriecher mat engem bloe Vëlo entkomm ass, erënnert sech de Facteur, datt d'Gemeng Äsch gratis blo Vëloen zur Verfügung stellt.
Kuerz drop zu Äsch besicht de Superjhemp d'Buergermeeschtesch Madamm Glidia Butsch. Déi flücht doropshi mat dem bloe Vëlo a mam klénge Prënz op d' Äsch-Plage. Doduerch, datt de Superjhemp eng Kokosnoss mat engem Steen trëfft, déi op dem Kapp vun der Buergermeeschtesch lant, fält si vum Vëlo an de klénge Prënz an d'Waasser. De Superjhemp kroopt sech de Prënz a stellt d'Buergermeeschtesch zurieds. Si gëtt doropshin zou, datt d'Stad Äsch Scholden huet, déi genee de selwechte Montant hu wéi d'Léisegeld. D'Glidia Butsch gëtt vun der Police fortbruecht an de Superjhemp bréngt de klenge Jhempi nees béi seng Famill.
Nodeems de Fall ofgeschloss ass, ginn de Superjhemp an de Schrobiltgen bei de beschten Italieener an der Stad iessen.
<!-- gehéiert an den Haaptartikel wéi schonn am Ufank gesot
Thematiken
Comic-Helde reflektéieren ënnerschiddlech staark déi tatsächlech soziokulturell Evenementer a Strukturen, trotzdeem sinn déi an dem Comicbuch duergestallte Wierklechkeeten, der Realitéit zimmlech no. Engersäits op Hisiicht vu gesellschaftlech, ekonomesch a kulturell Strukturen, wéi och spezifesch Evenementer. Woubäi de Superjhemp sech vun deenen anere Virbiller aus de Vereenegt Staate vun Amerika ënnerscheet, well déi sozial, politesch oder ekonomesch Evenementer kritesch duerch Parodie a Karikatur duergestallt ginn.
Discours vun der Interkulturalitéit
D'Angscht, déi eegen Identitéit ze verléieren huet eng grouss Roll an der Lëtzebuerger Bevëlkerung gespillt, wéi 2006 eng Fusioun mat ArcelorMittal an der Gesellschaft »Mittal Steel« vun der indescher Stolgrupp Lakshmi Mittal erzwonge gouf. Mat der ikonescher Duerstellung weise Schrëftsteller a Moler mat karikaturistesche Mëttel, dat am Zäitalter vun der Globaliséierung déi traditionell Identitéit vun »Luxusbuerg« duerch eng “Friem“ ersat gëtt.
Bei dësem Beispill gëtt gewisen, dat Globaliséierung net nëmme positiv Gefiller ausléisst, mee och d'Angscht virun der Globaliséierung an der Interkulturalitéit eng grouss Roll spillt.
Esou gëtt och déi neoklassesch historesch Architektur vum fréieren Arcelor, bezéiungsweis Arbed Setz duerch eng monumental Entrée am indesche Baustil ersat, déi un den Taj Mahal erënnert. D'Gebai, dat wéinst sengem Verweis ob d'Entstehung vun der Lëtzebuerger Stolindustrie, e kollektive Symbol fir vill Lëtzebuerger ass, gëtt am Comic sarkastesch an »Taj Mittal« ëmbenannt.
Staatsbeamten
E Stereotyp, respektiv eng Identitéits-Konstruktioun, betrëfft Staatsbeamten. De Schrëftsteller an de Moler bedéngen sech Virurteeler an der Bevëlkerung, wa si de Vertrieder vum ëffentleche Service Identitéiten zouschreiwen. Staatsbeamte wäre faul, a bestiechlech. Sie géifen hier Aarbechtszäit verschlofen oder hir privat Timbere Sammlung op der Aarbecht sortéieren. Des negativ Duerstellung vun de Staatsbeamten an Texter, sou wéi Fotoe sinn eng gängeg kabarettistesch Praxis, déi een ëfters a westlechen Demokratië fënnt. -->
Helmut Wildt
Den Helmut Wildt, gebuer den 9. Abrëll 1922 zu Bad Pyrmont a gestuerwen de 4. Oktober 2007 zu Berlin, war en däitsche Schauspiller.
Den Helmut Wildt ass als Schauspiller haaptsächlech am Theater opgetrueden. Seng bedeitendst Roll am Kino krut hie vum Helmut Käutner am sozialkritesche Film Schwarzer Kies (1961).
Déck Mënz fir de Prënz
Zeechestil
Dëse Comic ass an enger karikaturistescher Form gemoolt, woubäi den Detail op Persoune geriicht ass. Opfälleg ass, datt eng Rei Lëtzebuerger Perséinlechkeeten an all Superjhemp-Albumen erëmzefannen ass.
Beim Superjhemp kënnt nach dobäi, datt d'Auteure sech an dem Album selwer an Zeen setzen. Si diskutéiere meeschtens iwwer d'Aarbecht vum entspriechende Superjhemp Band. An dësem Album setze sech d'Auteure mat der Unzuel u Salutschëss béi enger groussherzoglecher Gebuert auserneen.
Pierre Fisch
De Pierre (Petrus) Fisch, gebuer ? ... an der Gemeng Rouspert a gestuerwen de 15. Mäerz 1657, war e lëtzebuergesche Pater, vun 1628 bis 1657 Abt vun der Benediktinerabtei Iechternach. Hie war de 64. Abt vun der Abtei. ,
Déck Mënz fir de Prënz
Zeechestil
D'Spriechblosen an d'Schrëft variéiere jee no Lautstäerkt oder emotionalem Zoustand vun der jeeweileger Persoun.
Nha Fala
De Spillfilm Nha Fala ass eng portugisesch-franséisch-lëtzebuergesch Koproduktioun vum guinea-bissauesche Regisseur Flora Gomes aus dem Joer 2002.
Ëm wat geet et am Film?
Am Vita senger Famill hate se ëmmer de Glawen, wann eng Fra aus hirer Famill séngt da muss se stierwen. D'Claire lieft elo a Frankräich an ass eng bekannt Sängerin ginn. Wéi soll si hirer Mamm dat doheem soen datt si séngt…
Filmproduktioun an Accueil
Fir d'Produktioun vum Film krut d'Produktiounsgesellschaft Samsa Film am Joer 2000 e Subside an Héicht vun néng Millioune Lëtzebuerger Frang vum Lëtzebuerger Filmfong. Donieft gouf d'Filmproduktioun och vum europäesche Filmfong Eurimages finanziell mat 230.000 Euro ënnerstëtzt, vun deenen Samsa Film 46.000 Euro krut an déi aner Gesellschaften de Rescht.
Den engleschen Titel vum Film ass My Voice.
Nha Fala hat seng Première den 30. August 2002 um Filmfestival vu Venedeg. Do krut en de Präis "Lanterna Magica". De Film gouf och op enger ganzer Rei anere Filmfestivalle gewisen, dorënner zu Amiens (wou en de Präis vun der Stad Amiens an de Präis SIGNIS krut), um Festival vum portugisesche Kino zu Coimbra (wou en de Publikumspräis an de Spezialpräis vun der Jury krut) an um panafrikanesche Festival zu Ouagadougou (wou en de Präis vun der Stad Ouagadougou krut).
Geographie vun der Belsch
Déi physesch'Geographie vun der Belsch ka graff an dräi Regiounen opgedeelt ginn: Héich Belsch, Mëttels Belsch an Niddreg Belsch.
Inor
Inor ass eng franséisch Gemeng am Departement Meuse an der Regioun Grand Est.
Fréier war d'Gemeng un d'Eisebunnsnetz ugeschloss iwwer d'Streck Sedan-Verdun. D'Halt vun Inor louch um lénksen Uwänner vun der Meuse um Territoire vun der Gemeng Luzy-Saint-Martin. Mam Persounentrafic war et 1959 eriwwer an d'Gidderzich si bis am Ufank vun den 2000er Jore gefuer.
Duerch d'Gemeng leeft och de Canal de la Meuse
Luka Modrić
De Luka Modrić, gebuer den 9. September 1985 zu Zadar, ass e kroatesche Foussballspiller op der Mëttelfeld-Positioun.
Hien huet seng Profiscarrière 2003 beim Dinamo Zagreb ugefaangen. De Club duerno war vun 2008 bis 2012 den Tottenham Hotspur FC, an zanter 2012 spillt de Modrić beim Real Madrid.
Zanter 2006 spillt de Luka Modrić an der kroatescher Foussballnationalekipp.
Pas-en-Artois
Pas-en-Artois ass eng franséisch Gemeng am Departement Pas-de-Calais an der Regioun Hauts-de-France.
Champenoux
Champenoux ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Fort Rubamprez
De Fort Rubamprez (och nach:Bastion détaché de Walis, Redoute à la Tête du Grund, Redoute du Rham ) ass e Festungswierk vun der Festung Lëtzebuerg um Rumm-Plateau. De Reduit/Polfermagaséng existéiert nach haut um Terrain vum Institut national des sports (INS). Den Terrain läit tëscht der Tréierer Strooss op der nërdlecher an der Eisebunnslinn a Richtung Tréier op der südlecher Flank. No Oste louch de Fort Rumigny hanner dem Fort de Ravelin vun de Rumm-Befestegungen, deen duerch de Bau vun der Eisebunnsstreck 1861 zerstéiert gouf.
Baugeschicht
Vu 1684-1689 gouf ënner der Direktioun vum franséische Festungsarchitekt an –ingenieur Sébastien Le Prestre de Vauban de Rumm-Plateau weider befestegt fir der Entwécklung vun der Belagerungsartillerie Rechnung ze droen. Dofir gouf virun d'Rumm-Befestegunge fir d'éischt e Ravelin, an duerno genee virum Ravelin eng Redoute gebaut, déi de Kär fir de spéidere Fort Rubamprez war. 1735, ënner Éisträichescher Besatzung, gouf de Fort Rubamprez ausgebaut, an zu deem Zweck gouf d'Tréierer Strooss méi no u Clausen geluecht. De Fort ass zu deem Zäitpunkt duerch eng Enveloppe verstäerkt ginn, déi d'Form vun enger Bastioun hat, mat enger Spëtzt déi no vir weist, a Flanken déi no banne bombéiert waren, änlech wéi de Reduit vum Fort Thüngen. D'Kiel war duerch eng Galerie fir Gewierverdeedegung zougemaach.
Militäresch Funktioun
Zesumme mam Fort Rumigny huet de Fort Rubamprez de Plateau virun de Rumm-Befestegungen an den Accès an d'Stad aus Richtung Tréier kontrolléiert. Mam Ausbau vun der Redoute de la Bombarde zu engem Fort an der Konstruktioun vum Fort Dumoulin huet de Fort Rubamprez u Bedeitung verluer.
Weider Notzung
Tëscht 1982 an 1985 ass de Reduit vun de Guiden a Scoute vum Zens als Materiallager benotzt ginn. 1985 huet dunn de Projet Euroballet kuerz Zäit seng Raimlechkeeten hei gehat. De Reduit vum Fort ass haut e Sportssall um Terrain vum Institut national des sports (INS) a gëtt reegelméisseg benotzt.
Moderato cantabile (Film)
Moderato cantabile ass en franséisch-italieenesche Film vum Peter Brook aus dem Joer 1960 no engem Roman vun der Marguerite Duras.
Ëm wat geet et am Film?
D'Anne Desbarèdes ass eng jonk Fra déi mat engem räiche Mann bestuet ass an déi e monotoont Liewen an der klenger Stad Blaye féiert. Si gëtt ongewollt Zeie vun engem Muerd…
Fort Rubamprez
D'Strock-Kapell
1747 léisst de Jean Strock, Spross vun enger Famill aus dem Gronn, eng nei Kapellche bauen, allerdéngs net op der geneeër Plaz vun der aler, ma op der Tréierer Strooss, déi wéinst dem Bau vum Fort Rubamprez e bësse méi no u Clausen geluecht gi war. Déi Kapellchen existéiert nach haut.
Voiture M5
D'Voituren M5 sinn eng Serie vu belsche Voiturë fir den InterCity- a P Zuch-Betrib. Si hunn zwéi Stäck a sinn an de Joren 1986 an 1987 an Déngscht gestallt.
Moderniséierung
Well d'M5 Voiturë bei der Clientèle net beléift waren, net zulescht well keng individuell Sëtzer do waren, war 2005 kuerzzäiteg am Gespréich de ganze Park ze verkafen. Aus finanzielle Grënn gouf sech dunn decidéiert fir se bei Bombardier Transportations fir 85 Milliounen ze renovéieren.
Géza von Radványi
De Géza von Radványi, gebuer als Géza Grosschmid de 26. September 1907 zu Košice a gestuerwen de 26. November 1986 zu Budapest, war en ungaresche Filmregisseur an Dréibuchauteur.
Les uns et les autres
Les uns et les autres ass e franséische Film vum Claude Lelouch aus dem Joer 1981.
De Film ass am Kino gelaf an enger Versioun vun 3 Stonnen. Op der Televisioun ass eng Mini-Serie vu 6 Stonne gespillt ginn.
E3 Saxo Bank Classic 2022
D'E3 Saxo Bank Classic 2022 (offiziell E3 Saxo Bank Classic World Tour Elite, fréier E3 Prijs Vlaanderen an E3-Prijs Harelbeke) war déi 64. Editioun vun der E3 Saxo Bank Classic. Se gouf de 25. Mäerz 2022 gefuer a stoung um Kalenner vun der der UCI World Tour 2022 an der Kategorie 1.UWT.
Les uns et les autres
Ëm wat geet et am Film?
De Film erzielt d'Liewe vu Mënschen aus Europa vun 1937 bis 1980...
E3 Saxo Bank Classic 2022
Koppen op der Streck
Um Parcours am Westflämeschen Hiwwelland stounge follgend Koppen um Programm:
Ausser den traditionelle Koppe goufen nach 5 Paweestrecke gefuer:
Kusnezk
Kusnezk (op Russesch: Кузнецк) ass eng Stad am Oblast Pensa am Wolga-Federatiounskrees a Russland. Se läit eng 122 km ëstlech vu Pensa.
Et ass de Verwaltungszentrum vum Distrikt Kusnezk. Si huet Awunner (Stand ). D'Stad huet eng Fläch vun zirka 42 km².
Kusnezk gouf am Joer 1699 vum Bojar Wassili Fjodorowitsch Naryschkin als Duerf Trujowo (Труёво) oder Trujowo-Woskressenskoje (Труёво-Воскресенское) gegrënnt. Am Ufank vum 18. Joerhonnert huet se den Numm Naryschkino (Нарышкино). 1780 krut et d'Stadrechter a gouf op Kusnezk ëmbenannt.
Danijel Subašić
Den Danijel Subašić, gebuer de 27. Oktober 1984 zu Zadar, ass e kroatesche Foussballspiller op der Golkipp-Positioun.
Hien huet seng Profiscarrière 2003 beim NK Zadar ugefaangen. De Veräin duerno war vun 2009 bis 2012 den Hajduk Split, an zanter 2012 spillt de Modrić bei der AS Monaco.